Dnevni centar za rehabilitaciju i

Radne aktivnosti „Sunčev sjaj“

Našička 3, Zagreb

**KATALOG INFORMACIJA**

1. **UVODNE NAPOMENE**

Katalog informacija sadrži pregled informacija koje Centar Sunčev sjaj, s obzirom na svoj djelokrug posjeduje, s kojima raspolaže ili ih nadzire, s opisom sadržaja informacija, namjenom, načinom i vremenom osiguravanja prava na pristup informacijama.

Svrha objavljivanja kataloga informacija je informiranje javnosti o dokumentima i informacijama koje posjeduje Centar Sunčev sjaj, glede ostvarivanja prava na pristup informacijama.

Informacijama i dokumentima koji su javno dostupni u elektroničkom obliku moguće je pristupiti izravno iz kataloga, bez upućivanja posebnog zahtjeva, a za sve ostale informacije i dokumente korisnik prava na pristup informacijama ostvaruje podnošenjem usmenog ili pismenog zahtjeva.

Pravo na pristup informacijama pripada svim korisnicima na jednak način i pod jednakim uvjetima i oni su ravnopravni u njegovom ostvarivanju.

Temeljem zakona o pravu na pristup informacijama Centar Sunčev sjaj uskratit će pravo na pristup informaciji ako je informacija klasificirana stupnjem tajnosti sukladno zakonu i / ili općem aktu donesenom na temelju zakona kojim se propisuje tajnost podataka ili je zaštićena zakonom kojim se uređuje područje zaštite osobnih podataka.

Centar Sunčev sjaj može uskratiti pravo na pristup informaciji ako postoje osnovane sumnje da bi njezino objavljivanje:

* Onemogućilo učinkovito, neovisno i nepristrano vođenje sudskog, upravnog ili drugog pravno uređenog postupka, izvršenja sudske odluke ili kazne,
* Onemogućilo rad tijela koje vrše upravni nadzor, inspekcijski nadzor, odnosno nadzor zakonitosti,
* Povrijedilo pravo intelektualnog vlasništva, osim u slučaju izričitoga pisanog pristanka autora ili vlasnika.

Centar Sunčev sjaj uskratit će pristup informacijama koje se tiču svih postupaka koja vode nadležna tijela u pred istražnim i istražnim radnjama za vrijeme trajanja tih postupaka.

1. **SADRŽAJ KATALOGA**

Centar Sunčev sjaj je javna ustanova čija je djelatnost pružanje usluge cjelodnevnog boravka osobama s intelektualnim teškoćama i psihičkim bolestima kao pridruženim teškoćama.

|  |  |  |  |  |
| --- | --- | --- | --- | --- |
| Rb. | Informacije  |   Opis sadržaja | Način osiguravanja pristupa informaciji | Vrijeme ostvarivanja prava na pristup informaciji |
| 01 | Podaci  | Osnovni podaci o Centru | Web. stranica | Trajno |
| 02 | Podaci | Vrste usluge  | Web. stranica | Trajno |
| 03 | Podaci | Cjenik usluga cjelodnevnog boravka | Preslika na zahtjev | Trajno  |
| 04 | Izvješće  | Informacije o popunjenosti Centra | Web. stranica | Trajno |
| 05 | Izvješće  | Program rada i izvješće o radu | Preslika na zahtjev | Trajno |
| 06 | Podaci | Unutarnje ustrojstvo | Web. stranica | Trajno  |
| 07 | Izvješće  | Godišnje izvješće o radu i poslovanju Centra - aktivnosti | Preslika na zahtjev | Trajno |
| 08 | Očitovanje  | Ravnatelj – očitovanja prema nadležnom ministarstvu, gradu, županiji ili drugim pravnim ili fizičkim osobama | Preslika na zahtjev | Trajno |
| 09 | izvješće | Godišnje izvješće o radu i poslovanju Centra - aktivnosti | Preslika na zahtjev | trajno |
| 10 | odluke | Odluke ravnatelja | Preslika na zahtjev | U zakonskom roku |
| 11 | predstavke | Odgovori na predstavke i pitanja korisnika | Preslika na zahtjev | U zakonskom roku |
| 12 | priopćenja | Priopćenja iz rada Centra i ostale vijesti | Web stranica | trajno |
| 13 | očitovanje | Upravno vijeće - očitovanja prema nadležnom ministarstvu, gradu, županiji ili drugim pravnim ili fizičkim osobama | Preslika na zahtjev | trajno |
| 14 | Odluke i priopćenja | Sjednice komisije za prijam i otpust korisnika: odluke i priopćenja sa sjednice | Preslika na zahtjev | U zakonskom roku |
| 15. | očitovanje | Stručno vijeće - očitovanja prema nadležnom ministarstvu, gradu, županiji ili drugim pravnim ili fizičkim osobama | Preslika na zahtjev | U zakonskom roku |
| 16. | Odluke i priopćenja | Sjednice Upravnog vijeća, dnevni red, materijal, odluke i priopćenja sa sjednice Upravnog vijeća | Preslika na zahtjev | U zakonskom roku |
| 17. | dokumenti | Akti Centra Sunčev sjaj, zakonski i pod zakonski propisi | Preslika na zahtjev | U zakonskom roku |
| 18. | izvješće | Podaci o pojedinačnim predmetima zbog naknade štete, nepodmirenim potraživanjima i sl. | Preslika na zahtjev | trajno |
| 19. | izvješće | Podaci o sporovima radnog prava | Preslika na zahtjev | trajno |
| 20. | izvješće | Natječaji i oglasi za zasnivanje radnog odnosa | Preslika na zahtjev Web stranica | trajno |
| 21. | izvješće | Statistički podaci o zaposlenicima | Preslika na zahtjev | U zakonskom roku |
| 22. | izvješće | Osobni podaci o zaposlenicima | nedostupno | trajno |
| 23. | izvješće | Informacije o zaštiti na radu i zaštiti od požara | Preslika na zahtjev | U zakonskom roku |
| 24. | izvješće | Informacije o osiguranju, vrstama osiguranja, premijama osiguranja, naknadama štete i sl. | Preslika na zahtjev | U zakonskom roku |
| 25. | izvješće | Financijski plan, rebalans plana | Preslika na zahtjev | U zakonskom roku |
| 26. | izvješće | Godišnja, polugodišnja, kvartalna izvješća o financijskom poslovanju, prihodi i primitci, rashodi i izdatci, izvori financiranja | Preslika na zahtjev | U zakonskom roku |
| 27. | izvješće | Statistička izvješća prema programu statističkih istraživanja | Preslika na zahtjev | U zakonskom roku |
| 28. | podaci | Podaci o plaćama, naknadama i drugim isplatama, drugom dohotku i autorskim honorarima | nedostupno | trajno |
| 29. | ugovori | Ugovori o nabavi roba, radova i usluga  | Preslika na zahtjev | U zakonskom roku |
| 30. | očitovanje | Očitovanje i odgovori na žalbene navode | Preslika na zahtjev | U zakonskom roku |

1. **NAMJENA**

Namjena informacija u smislu ovog Kataloga je osiguravanje prava na pristup informacijama, sukladno Zakonu o pravu na pristup informacijama i drugim propisima.

1. **NAČIN OSIGURAVANJA**

Pravo na pristup informacijama iz ovog Kataloga ostvaruje se na način i u postupku propisanom Zakonom o pravu na pristup informacijama.

1. **VRIJEME OSIGURAVANJA OSTVARIVANJA PRAVA NA PRISTUP INFORMACIJAMA**

Pravo na pristup informacijama ostvaruje se sukladno rokovima propisanim Zakonom o pravu na pristup informacijama i drugim propisima.

ravnateljica:

Mirna Voljevica, bacc.th.occup.